Document ID: /roh_data/filtered/swiss_laws_in_ROHinterleaved.jsonl.gz/34120

This text was translated from IT into Rumantsch Grischun.

Attraverso i programmi nazionali di ricerca (PNR) del Fondo nazionale svizzero (FNS) devono essere avviati e realizzati progetti di ricerca fra loro coordinati e aventi obiettivi comuni. Possono essere oggetto dei PNR soprattutto le tematiche: a. per la cui soluzione la ricerca svizzera può fornire un importante contributo;b. per la cui soluzione sono necessari contributi provenienti da diverse discipline;c. il cui studio dovrebbe permettere di ottenere entro cinque anni risultati utilizzabili nella pratica. In casi motivati un PNR può essere impiegato per creare in modo mirato un ulteriore potenziale di ricerca in Svizzera. Per la scelta è considerato anche se:a. i risultati attesi del programma possono servire come base scientifica per le decisioni governative e amministrative;b. il programma può essere realizzato nell’ambito della cooperazione internazionale.

Cun ils programs naziunals da perscrutaziun (PNP) dal Fond naziunal svizzer (FNS) duain vegnir lantschads e realisads projects da perscrutaziun ch’èn coordinads in cun l’auter e ch’èn orientads ad ina finamira cuminaivla. Sco object dals PNP èn cunzunt adattads problems:a. per la soluziun dals quals la perscrutaziun svizra po furnir in agid spezial;b. per la soluziun dals quals èn necessarias contribuziuns da perscrutaziun da differentas disciplinas;c. dals quals la perscrutaziun pli profunda permetta da spetgar entaifer circa 5 onns resultats ch’èn utilisabels per la pratica. En cas excepziunals motivads po in PNP er vegnir duvrà per crear sistematicamain in potenzial da perscrutaziun supplementar en Svizra. Tar la selecziun dals programs vegni er resguardà, sche:a. ils resultats spetgads dals programs pon servir sco basa scientifica per decisiuns da la regenza e da l’administraziun;b. il program po vegnir realisà en il rom d’ina collavuraziun internaziunala.